刘志（），字宁卿，山西平阳府翼城县人，民籍，明朝政治人物。
生平.嘉靖七年戊子山西乡试第七名举人。嘉靖十七年（1538年）中式戊戌科会试第三百十三名，登进士第二甲第五十五名。授户部主事，转员外郎。孤介寡合，不谒权贵。升陕西按察司佥事，转布政司左参议。清操不染，执法不扰。父刘[王田]疾，恳疏终养，朝夕不离父侧。父肩舆行田野，志携盒随之。事继母曹，同寝食者三十年如一日。邑有利弊则达之上官，不自引嫌，邑人追颂至今，与王泰同称大人焉。御史喻时目之爲古君子，都御史榜其门曰：「孝廉」，祀乡贤。